Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
27 ก.พ. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 4.07 จุด (0.24%) ปิดภาคเช้าที่ 1,667.63 จุด ด้วยมูลค่าการซื้อขาย 25,202.09 ล้านบาท
Most Positive Impact: IVL (+1.51 จุด), MINT (+0.68 จุด), CPF (+0.42 จุด)
Most Negative Impact: CPALL (-0.88 จุด), AOT (-0.35 จุด), PTTGC (-0.33 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นด้วยแรงผลักดันจากกลุ่มอาหาร(+1.41 จุด) ปิโตรฯ(+1.24 จุด) พลังงาน(+1.23 จุด) ธนาคาร(+0.76 จุด) ส่วนกลุ่มที่ปรับตัวลงได้แก่ กลุ่มพาณิชย์(-0.98 จุด) ขนส่ง(-0.41 จุด) และกลุ่มการเงิน(-0.32 จุด)
สำหรับตลาดหุ้นในภูมิภาคเอเชียส่วนใหญ่มีทิศทางที่ปรับตัวเพิ่มขึ้น ได้แก่ จีน(+1.7%) อินเดีย(+1.07%) ฮ่องกง(+0.83%) ญี่ปุ่น(+0.54%) ออสเตรเลีย(+0.4%) ส่วนตลาดที่ปรับตัวลง ได้แก่ ฟิลิปปินส์(-0.91%) อินโดนีเซีย(-0.19%)
มองตลาดหุ้นภาคบ่ายแกว่งตัวในกรอบแคบโดยตลาดรอดูการพิจารณาของศาลรัฐธรรมนูญกรณียุบพรรค ทษช และในระยะถัดไปจะเป็นตัวเลข PMI ของจีน และตัวเลขเศรษฐกิจของไทยโดยธปท. กลยุทธ์การลงทุนแบ่งขายแถวแนวต้าน 1,670 จุด เพื่อรอจังหวะซื้อรอบใหม่
MTC ปรับตัวลง 2.58% หลังผลประกาศผลประกอบการรายได้โตน้อยลงจากยอดสินเชื่อที่โตต่ำกว่าที่คาดไว้ ในขณะที่ SAWAD กำไรสุทธิออกมาทำจุดสูงสุดทำให้มีเม็ดเงินสลับการลงทุนจาก MTC เข้าสู่ SAWAD มากขึ้น ดังนั้นภาคบ่ายแนะนำซื้อ SAWAD ที่มูลค่าพื้นฐานยังมี upside สำหรับแรงซื้อที่จะเข้ามาเพิ่ม
ประเด็นเศรษฐกิจที่น่าติดตาม คืนนี้ติดตามสินค้าคงคลังน้ำมันดิบสหรัฐฯประจำสัปดาห์โดยตลาดคาดการณ์เพิ่มขึ้น 2.84 ล้านบาร์เรล วันพฤหัสฯติดตามดัชนี PMI ภาคการผลิตของจีน ประจำเดือน ก.พ. โดยตลาดคาดการณ์ 49.5 รวมถึงตัวเลขเศรษฐกิจของไทยโดยธปท. วันศุกร์ติดตามตัวเลขเงินเฟ้อเดือน ก.พ. ของไทย
หุ้นแนะนำ ADVANC STEC MEGA